**AVTALE OM LEIE AV FARTØY MED MANNSKAP**

|  |  |
| --- | --- |
| 1. Aksjonens navn: | 2. Kontrakt nr: |
| 3. Fartøyets navn: | 4. Registreringsnummer/kjennetegn: |
| 5. Bortfrakter (utleier): | 6. Befrakter (leier): |
| 7. Bortfrakters org. nr: | 8. Befrakters org. nr: |
| 9. Bortfrakters adresse: | 10. Befrakters adresse: |
| 11. Bortfrakters kontaktperson: | 12. Befrakters kontaktperson: |
| 13. Leveringshavn/område: | 14. Tilbakeleveringshavn/område: |
| 14. Leveringstidspunkt: | 15. Tilbakeleveringstidspunkt:  *Ikke anvendelse dersom det ikke avtales på forhånd* |
| 16. Kontaktdata på leveringssted: | 16. Bemanning: |
| 18. Rater aktivt arbeid  18.1 Timerate inntil 12 timer per døgn eks. mva:  18.2 Tillegg til timerate for arbeid over 12 timer per døgn eks. mva:  18.3 Tillegg til timerate for overtid mannskap i tilfelle aktivt arbeid mellom fredag kl 20 og mandag kl 06 eks. mva: | 19. Timerate beredskap eks. mva: |
| 20. Eventuelle tilleggsrater: | 21. Eventuelle tilleggsvilkår, beskrivelse av arbeidsområde og lignende: |
| 22. Signatur bortfrakter: | 23. Signatur befrakter: |
| 24. Sted og dato: | 25. Sted og dato: |
| Avtalen er signert i to eksemplarer, og reguleres av norsk rett. | |

# Avtalens omfang

Avtalen gjelder leie av fartøyet med mannskap til oppdrag i forbindelse med oljevernaksjon. Fartøyet skal benyttes til arbeid under instruksjon av befrakter eller den befrakter måtte bestemme, for eksempel kystvakten.

Befrakter har rett til fri bruk av alt utstyr som finnes ombord i fartøyet. Ved bruk av forbruksutstyr erstattes dette til kostpris + 10%. Bunkers og smøreolje er inkludert i ratene. Bortfrakter er selv ansvarlig for å skaffe sikker kaiplass når fartøyet ikke er i aktiv bruk for befrakter i avtaleperioden.

# Avtalens varighet

Avtalen løper fra det tidspunkt som er angitt i boks 14 til en av til en av partene sier den opp, med mindre det er avtalt tilbakeleveringstidspunkt i boks 15. Frist for oppsigelse er to dager, regnet fra første dag etter at melding om oppsigelse er gitt. Plikten til å betale leie løper fra sjødyktig fartøy er stilt til befrakters rådighet på sted angitt i boks 13, inntil oppdraget er utført og fartøyet tilbakelevert bortfrakter på sted angitt i boks 14.

I tilfeller hvor det er fare for meget betydelig forurensningsskade, kan statlig forurensningsmyndighet pålegge private å stille materiell eller personell til rådighet mot vederlag, jf. lov om vern mot forurensninger og om avfall 13. mars 1981 nr. 6 (forurensningsloven) § 47 annet ledd. Dersom lovens vilkår er oppfylt, kan dette medføre at bortfrakters oppsigelse av avtalen blir satt til side.

# Bemanning

Bortfrakter skal bemanne fartøyet som fastsatt av Sjøfartsmyndighetene i fartøyspapirene. Mannskapet skal være i beredskap 24 timer i døgnet. Ovennevnte bemanning inngår i de rater som er nevnt i boks 18 og 19.

Dersom fartøyet skal operere over 12 timer per døgn, skal nødvendige ekstra mannskaper settes ombord for å opprettholde døgnkontinuerlig drift av fartøyet. Bortfrakter skal i den grad det er mulig gi beskjed om dette i god tid, og minst 24 timer før oppstart av eventuell døgnkontinuerlig drift.

# Helse, miljø og sikkerhet

Det forutsettes at bortfrakter arbeider systematisk for å oppfylle kravene i hese-, miljø- og sikkerhetslovgivningen, og ved dette å tilfredsstille kravene i forskrift om systematisk helse-, miljø- og sikkerhetsarbeid i virksomheten (internkontrollforskriften) fastsatt ved Kgl. res. 6.desember 1996 i medhold av lov 4 februar 1977 nr.4 om arbeidervern og arbeidsmiljø mv.  
  
Mannskap på fartøyet skal gis innføring i relevante deler av Kystverkets HMS-håndbok for oljevern før arbeidet startes opp.

# Rater og betalingsbetingelser

Aktivt arbeide skjer etter instruksjon fra bortfrakter, og honoreres i henhold til rater angitt i boks 18. I de periodene det ikke foregår aktivt arbeide, kan bortfrakter kreve beredskapsrate angitt i boks 19. Oppmøte og dimisjon avtales direkte mellom bortfrakter og befrakter i det enkelte tilfelle.

Betaling skjer i henhold til faktura per 30 dager. Bortfrakter fakturerer hver 14. dag for utførte arbeider. Faktura merket med kontraktsnummer og aksjonens navn sendes til adressen angitt i boks 10. Faktura uten spesifikasjon av utført arbeid time for time blir ikke honorert. Av hensyn til avslutning av et eventuelt oppgjør mot ansvarlig forurenser, blir ikke fakturaer som mottas senere enn tre måneder etter utført arbeid honorert.

# Krav til lønns- og arbeidsvilkår

Bortfrakter skal sørge for at ansatte i egen organisasjon og ansatte hos underleverandør ikke har dårligere lønns- og arbeidsforhold enn det som følger av tariffavtaler, regulativ eller det som er normalt for vedkommende sted og yrke. Dette gjelder bare for ansatte som direkte medvirker til å oppfylle avtalen. Det skal ikke forekomme tvangsarbeid, jf. ILO-konvensjon nr. 29, 87, 98, 100, 105 og 111. Alle avtaler som bortfrakter inngår som innebærer utføring av arbeid under denne avtalen skal inneholde tilsvarende bestemmelser.

Bortfrakter skal på oppfordring legge frem dokumentasjon på de lønns- og arbeidsvilkår som blir benyttet. Dokumentasjonsplikten omfatter også underleverandører.

# Erstatning og skadesløsholdelse

En part kan ikke kreve erstatning av den annen part for tap eller skade han påføres i forbindelse med denne avtale med mindre den skadevoldende part, eller noen han svarer for, har opptrådt forsettelig eller grovt uaktsomt. Ikke i noe tilfelle skal følgetap kreves erstattet av den annen part. Bortfrakter plikter å ha ansvarsforsikring for skade fartøy og mannskap påfører tredjemenn og miljø. Hver av partene forsikrer sine mannskaper.

Partene skal gjensidig bli holdt skadesløs av den annen part for ethvert krav:

1. som knytter seg til personskade eller tap av menneskeliv blant den annen parts ansatte eller i dennes tjeneste, uavhengig av om parten med krav på skadeløsholdelse eller noen han svarer for har medvirket til skaden eller tapet ved uaktsomhet.
2. som knytter seg til tap eller skade den annen part måtte påføre tredje part.